Document ID: 32007R0635

KOMISSION ASETUS (EY) N:o 635/2007,
annettu 7 päivänä kesäkuuta 2007,
asetuksesta (ETY) N:o 1915/83 poikkeamisesta tilikaudella 2006 maatilailmoitusten toimitusjakson osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 6 artiklan 2 kohdan,
sekä katsoo seuraavaa:
(1)
Tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi 13 päivänä heinäkuuta 1983 annetun komission asetuksen (ETY) N:o 1915/83 (2) 3 artiklan 3 kohdassa säädetään, että yhteyselimen on tilikaudesta 2005 alkaen toimitettava maatilailmoitukset viimeistään kahdentoista kuukauden kuluttua kyseisen tilikauden päättymisestä.
(2)
Tilikaudella 2006 on aiheellista poikkeustoimenpiteenä sallia Tanskalle pitempi aika tietojen toimittamiseen, jotta kyseinen jäsenvaltio saa päätökseen maatilojen tulojen selvittämiseksi pidettävien kirjanpitotietojen hallinnoinnissa käytettävän tietojenkäsittelyjärjestelmän uudistamisen.
(3)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 1915/83 3 artiklan 3 kohdassa säädetään, Tanskan yhteyselimen on toimitettava maatilailmoitukset komissiolle kahdeksantoista kuukauden kuluessa kyseisen tilikauden päättymisestä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä kesäkuuta 2007.

Labels: 2
4
19
6
18